Meðal hlutverka sem Viðar hefur sungið eru Colline í La Bohème , Pater Guardiano í Á valdi örlaganna , Fiesco í Simon Boccanegra , Zaccaria í Nabucco , Grand´Inquisitor í Don Carlos , Il Re og Ramfis í Aidu , Sarastro í Töfraflautunni , Il Commendatore í Don Giovanni , titilhlutverkið í Boris Godunov , auk ólíkra hlutverka í mörgum af óperum Wagners . Viðar hefur komið fram sem einsöngvari með íslenskum og erlendum kórum , sem og með Sinfóníuhljómsveit Íslands . Meðal hlutverka hans hjá Íslensku óperunni á undanförnum árum eru Ferrando í Il Trovatore , Zuniga í Carmen , Brynjólfur biskup í Ragnheiði og Munkur ( Karl V ) í Don Carlo . Af vef Íslensku óperunnar ( 26. júní 2015 ) .